মেহুল চোকসিকে প্রত্যর্পণ চুক্তিতে ফেরাতে বেলজিয়ামকে চিঠি ভারতের

ওয়েবডেস্ক- পলাতক হীরে ব্যবসায়ী (Diamond Merchant) মেহুল চোকসিকে ( Mehul Choksi) বেলজিয়াম থেকে প্রত্যর্পণ চুক্তিতে (Extradition Agreement) ফিরিয়ে আনতে তোড়জোড় শুরু করল কেন্দ্র সরকার। মেহুল চোকসির আটকবস্থা নিয়ে বেলজিয়াম সরকারকে (Belgian Government) আশ্বস্থ করেছে ভারত। চোকসির আইনজীবীরা বেলজিয়ামে যুক্তি দিয়েছেন যে, তিনি ক্যানসারের মতো গুরুতর স্বাস্থ্য সমস্যায় ভুগছেন। এই অবস্থায় তাকে ভারতে ফেরানো যুক্তিযুক্ত হবে না। তবে ভারত লিখিত আশ্বাসে জানিয়েছেন, মেহুল চোকসির নিরাপত্তার কোনও ত্রুটি হবে না। চোকসিকে বিচারের জন্য দেশে ফিরিয়ে আনতে ভারত বেলজিয়ামের কাছে তাঁর প্রত্যর্পণের অনুরোধে তাঁকে পর্যাপ্ত খাবার, ২৪ ঘন্টা চিকিৎসা পরিষেবা ও স্বাস্থ্যকর স্যানিটেনশ সুবিধা দেওয়ার কথা জানিয়েছে।

বেলজিয়ামের পক্ষ থেকে ভারতীয় কর্তৃপক্ষকে জানানো হয়, মেহুল চোকসিকে যদি ভারতে ফিরিয়ে আনা হয়, তাহলে তার আটকাবস্থা ও মানবাধিকারের সুরক্ষা নিশ্চিত করতে হবে। এর উত্তরে ভারত একটি আনুষ্ঠানিক পত্রের মাধ্যমে বেলজিয়ামকে জানায়, চোকসিকে কারাগারে আন্তর্জাতিক মানদণ্ড অনুযায়ী রাখা হবে এবং তার মৌলিক অধিকারের সম্পূর্ণ সম্মান, সুযোগ, সুবিধা দেওয়া হবে। ওই চিঠিতে আরও জানানো হয়েছে, মেহুল চোকসিকের ভারতে ফিরিয়ে আনার পর মুম্বইয়ের আর্থার রোড জেল কমপ্লেক্সের ১২ নম্বর ব্যারাকে রাখা হবে। ওই বিশেষ ব্যারাকটিতে হাইপ্রোফাইল অপরাধীদের রাখা হয়। যেখানে সব রকমের আন্তর্জাতিক মানের সুযোগ -সুবিধা পাওয়া যায়।

আরও পড়ুন – রাহুলের নাগরিকত্ব নিয়ে অভিযোগকারী বিজেপি নেতাকে সমন ইডির

মেহুল চোকসি পঞ্জাব ন্যাশনাল ব্যাঙ্কের থেকে প্রায় ১৩,৫০০ কোটি টাকা প্রতারণার দায়ে অভিযুক্ত। বেলজিয়াম যাওয়ার আগে অ্যান্টিগুয়া ও বারবুডায় থাকতেন। চোকসির স্ত্রী বেলজিয়ামের নাগরিক। সম্প্রতি মেহুল চোকসি ‘এফ রেসিডেন্সি কার্ড’ পান বেলজিয়ামের। রিপোর্টে অনুযায়ী, ভারতে প্রত্যর্পণ এড়িয়ে বেলজিয়ামে বসবাসের অনুমতি পেতে বিভ্রান্তিকর নথি ব্যবহার করেছিলেন মেহুল চোকসি। বেলজিয়াম কর্তৃপক্ষের এই জাল নথি জমাও দেন চোকসি। অভিযোগ, তিনি তার আগের ভারতীয় ও অ্যান্টিগুয়ার নাগরিকত্ব গোপন করেছিলেন।

অপরদিকে জানা গেছে, মেহুল চোকসি ক্যানসারে আক্রান্ত। তিনি চিকিৎসার জন্য সুইৎজারল্যান্ডে যাওয়ার পরিকল্পনা করেছিলেন।

মেহুল চোকসি অ্যান্টিগুয়া ও বারবুডায় পালিয়ে গেলেও পরে তাকে বেলজিয়াম থেকে আটক করা হয়।

দেখুন আরও খবর-